कुरारा थानाक्षेत्र के रिठौरा गांव की बेवा चुनबदिया (65) के दो पुत्र मुन्नू व गुलाब है जो मजदूरी करके परिवार का भरणपोषण कर रहे हैं। तीन दिन से भूखी प्यासी मुख्यालय में पड़ी इस वृद्धा ने जिलाधिकारी बी चंद्रकला को अपनी व्यथा बताई। एसपी सैय्यद वसीम अहमद को वृद्धा ने बताया कि उसके पास सात बीघे जमीन है। जिस पर गांव के पप्पू व उसके पिता सियाराम जबरन बैनामा कराना चाहते है। जब उसने बैनामा करने से मना कर दिया तो दोनों आरोपियों ने उसे व उसके पुत्रों को जमकर मारापीटा। वृद्धा ने बताया कि इन आरोपियों की मारपीट के भय से उसके दोनों पुत्र उसे छोड़कर बाहर चले गए। आरोपियों उसे भी गांव से बाहर कर दिया है। जिस वजह से वह तीन दिन से यहां पड़ी है। उसकी आप बीती सुनने के बाद पुलिस अधीक्षक ने एसओजी प्रभारी संजय सिंह व कुरारा थानाध्यक्ष इंद्रमणि वर्मा को बुलाकर मामले की जांच करने के साथ आरोपियों के खिलाफ कड़ी कार्रवाई किए जाने के निर्देश दिए है।